hu id hu es hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu en hu hu en hu en en hu hu hu hu hu hu hu hu hu hu hu hu hu hu hu en hu en hu hu hu hu hu es hu hu hu da hu hu hu hu hu hu hu hu hu eo
Huszpán Anita Uncategorized november 23, 2016október 14, 2016 0 Comment
Amikor felmerül az egészség kérdése, viszonylag kevés szó esik a koncentrálóképességünkről, mégis érdemes tudnia arról, hogy ennek a szellemi képességnek a jelentősége sokkal nagyobb annál, mint gondolnánk.
Jobb koncentrálóképességgel a személy ugyanannyi idő alatt több hasznos munkát tud elvégezni. Sokkal kevésbé szétszórt, sokkal kevésbé összeszedetlen. Csökken a szórakozottság, kevesebb a tétova téblábolás. Jobban halad. Hatékonyabb, több sikerélménye lesz. Több sikerélmény, több öröm.
Az élet arra való, hogy örömöt éljünk meg tevékenységeink során.
Jó néhány emberi konfliktus forrása lehet az, ha nem tudunk kellőképpen odafigyelni egymásra. Sértődéshez, vitához vezethet családi kapcsolatainkban. Ha figyelmetlenségünkben hibázunk, magunkra haragíthatjuk főnökünket. Akár baleseteket is okozhatunk.
A koncentrált figyelem gyengesége nagyon sok nehézséget jelent mind a pedagógusok, mind a diákok számára. A szülőknek is sok fejfájást okozhat, ha csemetéjükre panasz érkezik, „nem figyel az órán, nem tudom, merrefelé kalandozik a figyelme”.
Senki sem szeretne olyan sebész kése alá feküdni, aki nem képes kellőképpen koncentrálni.
Reméljük, hogy a minket szállító autóbusz sofőrjének vagy a taxisofőrnek nem fog elkalandozni a figyelme menetközben.
Lehet, hogy a pénztáros pusztán a koncentrálóképesség hiánya miatt ad vissza rosszul, de bármelyik irányba is téved, bajba fog kerülni.
Nagy kár lenne, ha egy tőrvívó egy ilyen könnyen megelőzhető „apróság” miatt bukná el az aranyérmét.
Mindezek akár kemény helyzeteket is teremthetnek.
A jó koncentrálóképesség elsősorban attól függ, hogy a szervezet elegendő B-vitaminhoz jut-e. Többféle B-vitamin van, a receptjeimbe a legfontosabbakat, 11 félét bele is tettem. Közülük a koncentrálóképesség szempontjából a leglényegesebb a B1-vitamin.
Az emberek többsége az élelemmel jó, ha az egyötvened részéhez hozzájut annak a B1-vitamin-mennyiségnek, amely lehetővé tenné, hogy napközben derűsen, könnyedén, erőfeszítés nélkül koncentráljon teendői elvégzésére.
Különösen sokat szenvednek emiatt az iskolákban a gyermekek. A helyzet odáig fajult, hogy az utóbbi időben egy egyszerű vitaminhiányos állapotot elkezdtek betegségnek titulálni.
B1 és más B-vitaminok hiányában a gyermek figyelmetlen, szétszórt, izgága, nemegyszer agresszív lesz.
A B-vitaminok hiányának tünetei a cukros üdítőitalok, a chipsek és hasonló rágcsálnivalók elterjedésével, az általánosan megnövekedett cukorfogyasztással párhuzamosan egyre súlyosabbá váltak. Ennek magyarázata egyszerű. A cukor feldolgozásához szervezetünknek B1-vitaminra van szüksége. Sok cukor, cukrot tartalmazó élelmiszer fogyasztása után a vitamin teljes mennyisége felhasználódhat. Így semennyi sem marad belőle ahhoz, hogy elvégezze eredeti feladatát, a nyugodt, kiegyensúlyozott idegrendszer biztosítását.
Nem csoda, hogy sokan idegesek, feszültek, és rengetegen panaszkodnak alvászavarra. Ennek fényében az is jobban érthető, hogy miért küzd egyre több diák tanulási problémákkal.
A B1-vitamin-hiányos állapotok gyakoribbá és súlyosabbakká váltak. A helyes megoldás a hiányállapot megszüntetése lenne, de e helyett, például a gyermekek esetében, megjelent egy szerencsétlen próbálkozás.
Kitalálták a „hiperaktív gyermek” diagnózisát, és hangoztatják, hogy az egy idegrendszeri betegség. Ugyancsak betegnek minősítették az úgynevezett „figyelemzavaros gyermekeket” is. Az ilyen lurkók kezelésére a B-vitaminok pótlása helyett nagyon erős gyógyszereket javasolnak. Sajnos olyanokat, amelyeknek hatóanyaga szerepel a nemzetközi kábítószer-egyezmények listáin.
Hiperaktív: Nagymértékben, esetleg túlzottan vagy kóros mértékben aktív. Ez valójában egy teljesen viszonylagos jelző. A megítélése rendkívül nagymértékben függ attól, hogy aki elbírálja, mennyire aktív, tevékeny vagy serény. Egy megfáradt, életunt ember szemében a normális aktivitás is elviselhetetlen mértékű, azaz túlzott lehet. A szó a görög hüper = felett, túl és a latin agare = cselekszik, végbevisz szavakból ered.
Diagnózis: Egy konkrét betegség megállapítása, meghatározása egy beteg embernél. A szó eredete nagyon érdekes: A görög diagnószisz = felismerés, megállapítás szó a szintén görög diagnószkó szóból ered, ami azt jelenti: alaposan megvizsgál (dia = át és a gnószkó = felismer, véleményt alkot szavakból).
Figyelemzavar: A felnőttek és a gyermekek körében általánosan előforduló egyszerű jelenség, amikor az érintett egyén nem tud kitartóan egy meghatározott dologra koncentrálni, mert szinte bármi könnyen eltereli a figyelmét. A jelenséghez gyakran kapcsolódik szokatlan mértékű mozgásban megnyilvánuló aktivitás. Gyermekekkel kapcsolatban a figyelemzavar még jelentősebb probléma, hiszen megnehezíti a gyermekek képzését, oktatását.
A figyelemzavar hátterében szinte minden esetben valamilyen nagyon egyszerű kiváltó ok áll. Figyelemzavart okozhat például az, ha az olvasott, tanulmányozott anyag egyáltalán nem is érdekli a gyermeket, vagy abban nem ért valamit. Figyelemzavart okozhat a kialvatlanság vagy az egyszerű éhség, ha például egy gyermek nem alszik eleget, vagy nem kap elegendő valóban tápláló ételt. Nagyon gyakran okoz figyelemzavart például a különböző B-vitaminok hiánya, amelyek közül kiemelkedő a B1-vitamin. Napi 100-500 mg B1—vitamin még a jelentős mértékű figyelemzavart is néhány napon belül megszüntetheti.
Megjegyzendő, hogy a figyelemzavart ma szokásos betegségdiagnózisként is használni. Valójában ez egy kitalált betegség, egy mesterségesen kreált diagnózis. Ezt a betegséget nagyon gyakran abból a célból propagálják, hogy a kezelésként alkalmazott gyógyszerek eladásából anyagi haszonhoz jussanak a gyógyszert gyártók és forgalmazók, illetve az érdekeltségi köreibe tartozók. A figyelemzavar „gyógyítására” alkalmazott gyógyszerkészítmények nagyon ártalmasak, lényegében olyan drogok, amelyek a hozzászokás veszélye mellett károsíthatják az idegrendszert, miközben valójában nem kezelik a kiindulási problémát. Ezek alkalmazása helyett célszerű a valódi kiváltó okot megkeresni, amelyekből fentebb kapott ízelítőt.
Érdemes arra is figyelni, hogy egy rosszul táplált, vitaminhiányos felnőtt kerülhet olyan rossz testi és szellemi állapotba, amelyben a gyermekek normális elevensége és aktivitása már-már elviselhetetlen mértékűnek tűnik. Egy ilyen felnőtt szemében tehát „betegnek” tűnhetnek a kicsattanóan egészséges gyermek is. Ebben az esetben természetesen a rossz állapotából fakadóan intoleránssá vált felnőtt szorul valódi segítségre.
Nemzetközi kábítószer-egyezmények: A világ országai többször összefogtak, hogy egységes rendszerbe foglalják a kábítószereket és a szellemi képességeket befolyásoló anyagokat. Egyik legismertebb ezek közül az 1972-es genfi Egységes Kábítószer-egyezmény, illete az 1971-es és 1988-as bécsi egyezmény.
Ne higgye, hogy jelentéktelen dologról van szó. Ebből az okból kifolyólag manapság világszerte több millió gyermekkel szedetnek erős és nagyon komoly mellékhatásokkal bíró tudatmódosító szereket.
Ezt így, együtt már nagyon veszélyesnek tartom. Annál is inkább, mivel könnyen be tudom mutatni, hogy az ilyen gondokkal küzdő csemeték állapotán nagyon gyorsan és könnyen lehet segíteni ártalmatlan vitaminokkal.
Álljon itt tanulságképpen egy beszámoló. Emlékeztessen minket arra, hogy nagy bajba kerülhet az egyes ember, de akár az egész társadalom is, ha nem értjük meg a minőségi éhezés fontosságát és romboló hatásait, és ha nem teszünk hatékony lépéseket a probléma megszüntetése érdekében.
„Szedi a gyerekem, akit hiperaktívnak tituláltak. Egy hét után a gyerek teljesen megváltozott! Tanul, jól alszik, teli van életerővel.
Előtte az iskolában nem tanult, nem voltak jó eredményei. A környezetünkben élők megkérdezték, mitől ez a javulás.
Én a vitaminokat választom, és NEM a gyógyszereket (pl. Ritalin). Most már az én gyerekemre se mondják, hogy hiperaktív! Én mindenkinek, akinek vitaminhiánya van, ezt ajánlom! Nagyon jó!”
Ritalin: Olyan gyógyszer, amit úgymond a túlzottan aktív (hiperaktív) vagy elkalandozó figyelmű (figyelemhiányos zavarban szenvedő) gyerekek lenyugtatására fejlesztettek ki. Érdekessége, hogy a gyógyszer hivatalosan közölt mellékhatásai között megtalálható pl. a túlzott mozgási kényszer és a hiperaktivitás is, éppen az, amit kezelni hivatott. Kémiailag nagyon közel áll a kokainhoz. Hatóanyaga a metilfenidát (methylphenidat) több nemzetközi egyezmény értelmében is a szellemi képességeket befolyásoló, a kábítószer kategóriába tartozó anyag.
A metilfenidát már jóval korábban is forgalomban volt, de akkoriban nem „gyermekgyógszer”-ként , hanem felnőtteknek szánt fogyasztószerek alapanyagaként (pl. Centedrin), majd a súlyos mellékhatások miatt az ilyen anyagot tartalmazó gyógyszereket kitiltották a piacról.
Valamivel később a metilfenidát új elnevezéssel és új közönséget – immár a gyermekeket – megcélozva újra előbukkant, pl. Ritalin néven.)
Arra kérem, segítsen abban, hogy ezek a létfontosságú információk minél szélesebb körben ismertté váljanak. Építsünk fel együtt egy új egészségkultúrát. Egy olyan életet, ami ennél a mostaninál sokkal méltóbb a nagyszerű emberhez.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
← MÁR KÉT ÉVE NEM VÉDEKEZTÜNK, ENNEK ELLENÉRE…
SOKKAL JOBBAN TUDOK TANULNI →
Bármilyen kérdése merül fel, kérem vegye fel velünk a kapcsolatot
Nobel-díjra terjesztett kutató orvos
Copyright © 2017 Štefan Péter István Minden jog fenntartva Elérhetőség: office@phneutral.eu
Nobel-díjra terjesztett kutató orvos
Ez a weboldal sütiket használ. Az Uniós törvények értelmében kérem, engedélyezze a sütik használatát, vagy zárja be az oldalt. További információ Elfogadom
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.